Anexa 5 la  PH 32 /20  05 2026 

CONTRACT DE CONCESIUNE
privind concesionarea prin licitație publică a imobilului din domeniul public înscris în CF nr. 52117 Gruia
     Teren categoria de folosință „curți-construcții” în suprafață de 273 mp;
Construcția C1 în suprafață construită la sol de 99 mp;

Nr. ____________ din _________________
CAPITOLUL I. PĂRȚILE CONTRACTANTE
Art. 1.
(1) UNITATEA ADMINISTRATIV-TERITORIALĂ COMUNA GRUIA, cu sediul în localitatea Gruia, Județul Mehedinți, cod fiscal 4447115, reprezentată legal prin Primar, domnul Bengescu Marian Sorin, în calitate de CONCEDENT, pe de o parte,
și
(2) S.C/SRL/PFA/II. ____________________________ , cu sediul social în ___________________, înregistrată la Registrul Comerțului sub nr. _______,  CUI _____________, reprezentată legal prin ______________ în calitate de CONCESIONAR, pe de altă parte.
	La data de _____________, la sediul concedentului in temeiul OUG nr. 57/2019 privind Codul administrativ, cu modificarile si completarile ulterioare si a H.C.L. nr. _______din _________, s-a incheiat prezentul contract d concesiune.
CAPITOLUL II. OBIECTUL ȘI DESTINAȚIA CONTRACTULUI
Art. 2.1. Obiectul contractului îl constituie cedarea de către Concedent și preluarea în concesiune de către Concesionar a imobilelor aflate în domeniul public  al Comunei Gruia,  dupa cum urmeaza ;
-teren categoria de folosință „curți-construcții” în suprafață de 273 mp;
-construcția C1 în suprafață construită la sol de 99 mp;

Art.2.2. Obiectivele concedentului sunt:
a)stoparea degradării fizice a clădirii C1 (în suprafață la sol de 99 mp), consolidarea structurală și reabilitarea estetică a imobilului din fondurile exclusive ale concesionarului, eliminând riscurile de prăbușire și îmbunătățind aspectul urbanistic al comunei Gruia [OUG 57/2019].
b)punerea în valoare și exploatarea eficientă a patrimoniului public local fără efort financiar de la bugetul local, prin transferul tuturor costurilor procedurale, cadastrale, de proiectare și de șantier către investitorul privat, concomitent cu asigurarea unui venit anual stabil la bugetul comunei prin încasarea integrală a redevenței până la data de 31 octombrie a fiecărui an.
[bookmark: _GoBack]c)asigurarea accesului continuu și predictibil al cetățenilor din localitate la activități economice de proximitate, prin utilizarea spațiului reabilitat cu destinația exclusivă de comerț cu amănuntul și prestări servicii (magazin și frizerie), stimulând totodată crearea de noi locuri de muncă la nivel local.
d)punerea în funcțiune a obiectivului și începerea efectivă a activităților economice într-un termen dinamic de maximum 12 luni de la predarea amplasamentului, asigurând o exploatare comercială rapidă și utilă comunității.

Art.2.3.  in derularea contractului de concesiune, concesionarul va utiliza urmatoarele categorii de bunuri:
a) Bunurile de retur: bunurile care au facut obiectul concesiunii, precum si cele care au rezultat in urma investitiilor impuse prin caietul de sarcini
b) Bunurile proprii: bunuri utilizate pe durata concesiunii de concesionar ce sunt si raman proprietatea acestuia la incetarea contractului
Art.2.4. La incetarea contractului de concesiune prin ajungere la termen, sau din oricare alte motive, concesionarul este obligat sa restituie concedentului in deplina proprietate bunurilr de retur  care au facut obiectul contractului.
Art.2.5. la incetarea, din orice cauza a contractului de concesiune bunurile ce au fost utilizate de concesionar in derularea contractului vor fi repartizate dupa cum urmeaza:
· Bunurile de retur se vor intoarce in posesia concedentului, gratuit si libere de orice sarcini;
· Bunuri le proprii vor ramane in proprietatea si posesia concesionarului.
Art.2.6.  concesiunea se face in conditiile stabilite prin caietul de sarcini, anexat la prezentul contract care este parte integranta din acesta.
Art.2.7. predarea- primirea terenului ce face obiectul concesiunii se va efectua in termen de 5 zile de la incheierea contractului si va fi consemnata intr-un process-verbal incheiat intre parti care devine anexa la contract.
Art.2.8.  Concesionarul are interdictia de a subconcesiona sau concesiona total sau partial contractul de concesiune
CAPITOLUL III. DURATA CONTRACTULUI
Art. 3. Durata concesiunii este de 15 de ani, cu începere de la data semnării prezentului contract. 
CAPITOLUL IV. PREȚUL CONCESIUNII (REDEVENȚA) ȘI INDEXAREA
Art. 4. Redevența anuală datorată de Concesionar, rezultată în urma licitației publice din data de [...................], este în sumă totală de [...................] RON / an calendaristic
Redeventa datorata de concesionar se va reevalua periodic, la fiecare 5 ani de la data incheierii contractului, in functie de conditiile economice si de valoarea de piata a bunului concesionat. 

Art. 5. Termenul de plată
Plata redevenței se face anual, integral, până la data de 31 octombrie a fiecărui an, în contul Concedentului deschis la Trezoreria Vânju Mare RO 68TREZ46521A300530XXXX.
Plata cu intarziere a redeventei conduce la aplicarea de penalitati de intarziere, de la scadenta pana in momentul platii, in cuantum de 2% pentru fiecare zi de intarziere. Se considera intarziere la plata redeventei, depasirea termenului de 31 octombrie
Art. 6. Clauza de indexare cu inflația
(1) Valoarea redevenței anuale se va indexa obligatoriu, în fiecare an, cu indicele de inflație (indicele prețurilor de consum) comunicat oficial de Institutul Național de Statistică (INS) pentru anul precedent.
(2) Prima indexare se va aplica începând cu data de 1 ianuarie a anului următor semnării contractului.
(3) Neplata redevenței indexate constituie încălcare gravă și atrage rezilierea contractului.
CAPITOLUL V. DOCUMENTELE CONTRACTULUI
Art. 7. Documentele contractului sunt:
a) oferta de pret 
b) caietul de sarcini al licitatiei
c) procesul-verbal de predare-primire a bunului concesionat
d) dovada constituirii garantiilor
CAPITOLUL VI. DREPTURILE SI OBLIGATIILE PARTILOR
Art. 8.1. Drepturile si obligatiile concedentului:
a) sa predea bunul concesionat in termen de 5 zile de la data semnarii contractului de concesiune pe baza de process verbal de predare-primire
b) sa il garanteze pe concesionar de evictiune totala sau partial
c) sa nu ia niciun fel de masuri in legatura cu exploatarea bunului concesionat, de natura sa-l tulbure pe concesionar
d) sa controleze oricand modul in care concesionarul exploateaza bunul concesionat. Pe timpul controlului, proprietarul va fi insotit de concesionar sau de un imputernicit al acestuia
e) verificarea se va efectua numai cu notificarea prealabila a concesionarului si in prezenta reprezentantului acestuia, cu exceptia cazurilor cand concesionarul isi da acordul, in scris, cu privire la verificarea in absenta sa sau cand aceasta are rolul de a constata situatii de fapt reclamate
f) in caz de tulburari ale tertilor in exploatarea normal a bunului, sa actioneze impreuna cu concesionarul, potrivit legii, pentru incetarea actelor de tulburare
g) sa primeasca, la incetarea contractului, bunul care a facut obiectul acestuia
h) concedentul are dreptul sa modifice in mod unilateral contractual de concesiune din motive exceptionale legate de interesul national sau judetean, notificand acest fapt concesionarului
i) concedentul nu are dreptul sa modifice in mod unilateral contractual de concesiune, in afara de cazurile prevazute expres de lege si de prezentul contract
j) concedentul este obligat sa notifice concesionarul la aparitia oricaror imprejurari de natura sa aduca atingere drepturilor sale.
Art.8.2. Drepturile si obligatiile concesionarului
a) Concesionarul are dreptul de a exploata în mod direct, pe riscul și pe cheltuiala sa, imobilul (teren și construcție C1) ce face obiectul contractului de concesiune.
b) Să primească imobilul concesionat la termenul și în condițiile stabilite de prezentul contract, pe bază de Proces-Verbal de predare-primire.
c) Concesionarul are dreptul de a folosi și de a culege fructele bunurilor care fac obiectul concesiunii, potrivit naturii bunului și obiectivelor economice stabilite de părți (desfășurarea activităților de comerț cu amănuntul și prestări servicii).
d) Să comunice Concedentului și să solicite acestuia să vină în sprijinul său în cazurile în care este tulburat de terți în exploatarea liniștită a imobilului concesionat.
e) Să folosească imobilul în scopul exclusiv pentru care a fost concesionat, respectiv reabilitarea structurală, modernizarea și punerea în funcțiune a spațiului comercial și de prestări servicii (magazin și frizerie).
f) Durata maximă de finalizare a lucrărilor de reparații capitale la clădirea de 99 mp și începerea efectivă a activității economice este de maximum 12 luni de la data semnării contractului și predării amplasamentului. Dacă în acest termen concesionarul nu a făcut dovada finalizării investiției și a deschiderii activității, contractul este reziliat de plin drept, fără intervenția instanțelor judecătorești și fără nicio altă formalitate, prezenta clauză echivalând unui Pact Comisoriu de gradul IV (conform art. 1553 Cod Civil). În acest caz, imobilul revine de drept la dispoziția Concedentului, împreună cu toate lucrările efectuate, fără nicio obligație de despăgubire din partea primăriei față de concesionar.
g) Să asigure exploatarea eficientă, în regim de continuitate și de permanență, a spațiului comercial și de servicii, potrivit obiectivelor stabilite de către Concedent, fiind interzisă suspendarea nejustificată a activității.
h) Să plătească integral redevența adjudecată la termenul stabilit, respectiv anual, până la data de 31 octombrie a fiecărui an în curs.
i) Concesionarului îi revine obligația exclusivă de a obține pe cheltuiala sa toate avizele, acordurile, certificatele de urbanism și autorizațiile de construire/funcționare necesare reabilitării și exploatării spațiului comercial și de prestări servicii.
j) Să respecte condițiile impuse de natura bunului aflat în proprietatea publică a Comunei Gruia și normele de protecție a mediului, pază contra incendiilor și siguranță în construcții.
k) Să nu degradeze sau să aducă prejudicii imobilului și terenului de 273 mp care fac obiectul prezentului contract.
l) Să achite toate obligațiile fiscale, taxele și impozitele locale aferente imobilului concesionat, în conformitate cu legislația în vigoare.
m) Să înregistreze contractul de concesiune în Cartea Funciară (CF nr. 52117 Gruia), pe cheltuiala sa, în termen de 30 de zile calendaristice de la data semnării acestuia.
n) La încetarea contractului (prin expirarea duratei sau prin reziliere), are obligația de a restitui imobilul Concedentului în stare bună, liber de orice sarcini, toate modernizările realizate trecând gratuit în proprietatea Comunei Gruia.
CAPITOLUL VII. OBLIGAȚIILE SPECIFICE ALE CONCESIONARULUI
Art. 9. Decontarea cheltuielilor premergătoare
Concesionarul se obligă să ramburseze integral către Concedent toate cheltuielile avansate de primărie pentru pregătirea licitației, în sumă totală determinată exact pe baza facturilor fiscale și documentelor justificative de plată prezentate de Concedent, reprezentând:
1. c/v  pentru rapoartele de evaluare;
2. c/v  documentație dezmembrare (Act nr. 77 din28 01 2026 ).
3. c/v  anunt  la Monitorul Oficial si in presa locala, nationala
.
Art. 10. Reabilitarea structurală și Obținerea Autorizațiilor
(1) Concesionarul va realiza toate operațiunile specifice de proiectare, consolidare structurală, reabilitare capitală și modernizare a clădirii C1 (în suprafață de 99 mp) exclusiv prin grija, pe riscul și pe cheltuiala sa integrală.
(2) Toate taxele, obținerea certificatului de urbanism, a avizelor tehnice, a autorizației de construire și a oricăror alte acorduri legale necesare reabilitării și funcționării spațiului comercial și de prestări servicii vor fi suportate în totalitate de Concesionar, fără nicio obligație financiară sau administrativă din partea UAT Comuna Gruia.
Art .11.Regimul investițiilor și predarea imobilului
· (1) La încetarea contractului de concesiune, din orice cauză (inclusiv prin reziliere din culpa concesionarului), toate lucrările de reabilitare, modernizare, consolidare și extindere realizate la clădirea C1, precum și amenajările aduse terenului de 273 mp, rămân de drept, în mod gratuit și libere de orice sarcini, în proprietatea deplină a Concedentului (UAT Comuna Gruia).
· (2) Concesionarul nu poate pretinde nicio despăgubire, compensație bănească sau drept de retenție pentru investițiile realizate. La încheierea raporturilor contractuale, acesta are obligația de a preda imobilul igienizat, în perfectă stare de funcționare și siguranță, pregătit pentru exploatare.

CAPITOLUL VIII. GARANȚII
Art. 12. (1)In termen de cel mult 90 de zile de la data semnarii contractului de concesiune, concesionarul va depune cu titlu de garantie, suma de ________lei reprezentand o cota procentuala de 10% din suma datorata concedentului cu titlu de redeventa aferenta unui an calendaristic de concesiune, pentru prelevarea majorariilor de intarziere si sumelor datorate concedentului de catre concesionar, in baza contractului de concesiune.
(2)Neplata garantiei in termen de 5 zile de la implinirea termenului prevazut la al. 1, atrage dupa sine transmiterea de catre concedent a unei somatii de plata, catre concesionar.
(3)Daca in termen de 5 zile de la transmiterea  somatiei de plata, concesionarul nu a efectuat plata, atunci contractul de concesiune este reziliat de drept, fara interventia instantelor judecatoresti, prezenta clauza echivaland unui pact de gradul IV, conform art. 1553 din Codul Civil si se procedeaza la revenirea terenului la dispozitia concedentului fara nicio obligatie a acestuia fata de concesionar.

Art. 13. Garantia se constituie printr-un instrument de garantare emis in conditiile legii de o societate bancara sau o societate de asigurari si devine anexa la contract
CAPITOLUL IX. GARANȚIA DE BUNĂ EXECUȚIE
Art. 14. În termen de maximum 30 de zile de la semnarea contractului, Concesionarul se obligă să constituie o Scrisoare de Garanție Bancară de Bună Execuție în favoarea Concedentului, reprezentând echivalentul redevenței datorate pentru un an calendaristic. Garanția va fi reînnoită anual pe toată durata contractului. Aceasta garantie va fi executata de catre  concedent in situatia intarzierii platii  redeventei pentru o perioada mai mare de 90 zile
CAPITOLUL IX. SANCȚIUNI ȘI ÎNCETAREA CONTRACTULUI
Art. 15. Penalități de întârziere
Pentru fiecare zi de întârziere la plata redevenței, Concesionarul datorează penalități de 0,1% din suma datorată, majorările aplicându-se până la achitarea integrală a debitului.
Art. 16 Rezilierea contractului (Pact Comisoriu de gradul IV)
Prezentul contract se desființează de drept, fără a mai fi necesară intervenția instanțelor de judecată și fără nicio altă formalitate (pact comisoriu de gradul IV), în următoarele cazuri:
· Neplata redevenței sau a penalităților pe o perioadă mai mare de 90 de zile de la scadență;
· Depășirea termenului imperativ de maximum 12 luni de la predarea amplasamentului pentru finalizarea completă a lucrărilor de reparații capitale la clădirea C1 (99 mp) și începerea efectivă a activității economice de comerț cu amănuntul și prestări servicii.
· Suspendarea sau întreruperea nejustificată a activității comerciale/de prestări servicii din cadrul imobilului pentru o perioadă mai mare de 30 de zile consecutive sau 60 de zile cumulate în cursul unui an calendaristic, cu excepția cazurilor de forță majoră dovedite oficial.
· Schimbarea destinației imobilului (teren de 273 mp și clădire de 99 mp) fără acordul prealabil, exprimat în scris, al Concedentului și aprobat prin Hotărâre de Consiliu Local.
· Subconcesionarea, închirierea, gajarea sau înstrăinarea sub orice formă, totală ori parțială, a drepturilor și obligațiilor din prezentul contract către terți, fără aprobarea expresă prin Hotărâre de Consiliu Local.
· Refuzul Concesionarului de a aplica indexarea anuală a redevenței cu rata inflației transmisă oficial de Institutul Național de Statistică (INS).
· Neconstituirea sau nemenținerea garanției de bună execuție în cuantumul și la termenele stabilite prin contract.
Art. 17. Incetarea contractului
Prezentul contract inceteaza :
-la expirarea duratei de valabilitate stabilite prin contract.
-prin reziliere unilaterală de către Concedent, de plin drept, fără intervenția instanței de judecată și fără nicio altă formalitate prealabilă (pact comisoriu de gradul IV) [OUG 57/2019], în următoarele cazuri:
-nerespectarea termenului de maximum 12 luni pentru finalizarea reparațiilor capitale și începerea efectivă a activității economice.
-spendarea sau întreruperea nejustificată a activității comerciale/de prestări servicii pentru o perioadă mai mare de 30 de zile consecutive sau 60 de zile cumulate în cursul unui an calendaristic, cu excepția cazurilor de forță majoră sau caz fortuit aprobate de Concedent.
-neplata redevenței datorate sau a penalităților de întârziere pe o perioadă mai mare de 90 de zile de la scadență.
-modificarea destinației imobilului fără acordul prealabil, scris, al Concedentului și al Consiliului Local.
-subconcesionarea sau înstrăinarea totală ori parțială a drepturilor din contract către terți, fără aprobarea expresă prin Hotărâre de Consiliu Local.
-prin denunțare unilaterală de către Concedent, pentru motive legate de interesul public național sau local, cu notificarea prealabilă a Concesionarului cu cel puțin 60 de zile înainte și cu plata unei juste despăgubiri, dacă este cazul.
-prin dispariția totală a bunului concesionat sau în caz de imposibilitate obiectivă de exploatare, ca urmare a unui eveniment de forță majoră confirmat oficial.
-prin falimentul, dizolvarea, insolvența sau radierea operatorului economic concesionar.
CAPITOLUL XI.Forta majora
Art. 18. Forta majora este orice eveniment extern, imprevizibil, absolut, invincibil si inevitabi – art. 1351 Cod civil
· Forta majora exonereaza partile contractante de indeplinirea obligatiilor asumate prin prezentul contract, pe toata perioada in care aceasta actioneaza.
· Indeplinirea contractului va fi suspendata in perioada de actiune a fortei majore, dar fata a prejudicial drepturile ce li se cuveneau partilor pana la aparitia acesteia.
· Partea contractanta care invoca forta majora are obligatia de a notifica celeilalte parti imediat si in mod complet, producerea acesteia sis a ia masuri care ii stau la dispozitie in vederea limitarii consecintelor.
· Daca forta majora actioneaza sau se estimeaze ca va action ape o perioada mai mare de 30 de zile, fiecare parte va avea dreptul sa notifice celeilalte parti incetarea de drept a prezentului contract, fara ca vreuna dintre parti sa poata pretinde celeilalte daune-interese.
CAPITOLUL XII. DISPOZIȚII FINALE
Art. 19. Orice modificare a prezentului contract se poate face numai prin act adițional, semnat de ambele părți și aprobat prin Hotărâre de Consiliu Local.
Art. 20. Litigiile ce decurg din prezentul contract se vor soluționa pe cale amiabilă. În caz contrar, competența revine instanțelor de contencios administrativ de pe raza Județului Mehedinți.
Prezentul contract a fost încheiat astăzi, [...................], în 2 (doua) exemplare originale, câte unul pentru fiecare parte.
CONCEDENT,								CONCESIONAR
UAT COMUNA GRUIA					S.C. [Denumire Câștigător] S.R.L
Primar, Bengescu Marian Sorin						Reprezentant legal,
(Semnătura și ștampila)						(Semnătura și ștampila)







